CELEX: 22004D0160
Language: sk
Date: 2004-10-29 00:00:00
Title: Rozhodnutie Spoločného výboru EHP č. 160/2004 z 29. októbra 2004, ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd

21.4.2005   
            
            
               SK
            
            
               Úradný vestník Európskej únie
            
            
               L 102/45
            
         
      ROZHODNUTIE SPOLOČNÉHO VÝBORU EHP
   
   č. 160/2004
   z 29. októbra 2004,
   ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore v znení Protokolu o úprave Dohody o Európskom hospodárskom priestore, ďalej len „dohoda“, najmä na jej články 86 a 98,
   keďže:
   
               (1)
            
            
               Rozhodnutie Spoločného výboru EHP č. 90/2004 z 8. júna 2004 (1) zmenilo a doplnilo Protokol 31 k dohode.
            
         
               (2)
            
            
               Je vhodné rozšíriť spoluprácu zmluvných strán dohody tak, aby zahŕňala rozhodnutie Európskeho parlamentu a Rady č. 803/2004/ES z 21. apríla 2004 schvaľujúce program činnosti Spoločenstva (2004 až 2008) s cieľom predchádzať a bojovať proti násiliu páchanom na deťoch, mladých ľuďoch a ženách a ochraňovať obete a ohrozené skupiny (program DAPHNE II) (2).
            
         
               (3)
            
            
               Protokol 31 k dohode by mal byť preto zmenený a doplnený, aby sa umožnilo uskutočnenie tejto rozšírenej spolupráce s účinnosťou od 1. januára 2004,
            
         ROZHODOL TAKTO:
   Článok 1
   Článok 5 Protokolu 31 k dohode sa mení a dopĺňa nasledovne:
   
               1.
            
            
               Odsek 5 sa nahrádza nasledovne:
               
                           „5.
                        
                        
                           Štáty EZVO sa zúčastňujú na programoch a činnostiach Spoločenstva uvedených v prvých dvoch zarážkach odseku 8 od 1. januára 1996, na programe uvedenom v tretej zarážke od 1. januára 2000, na programe uvedenom v štvrtej zarážke od 1. januára 2001, na programoch uvedených v piatej a šiestej zarážke od 1. januára 2002 a na programoch uvedených v siedmej a ôsmej zarážke od 1. januára 2004.“
                        
                     
         
               2.
            
            
               V odseku 8 sa dopĺňa nasledovná zarážka:
               
                           „—
                        
                        
                           
                              32004 D 0803: rozhodnutie Európskeho parlamentu a Rady č. 803/2004/ES z 21. apríla 2004 schvaľujúce program činnosti Spoločenstva (2004 až 2008) s cieľom predchádzať a bojovať proti násiliu páchanom na deťoch, mladých ľuďoch a ženách a ochraňovať obete a ohrozené skupiny (program DAPHNE II) (Ú. v. EÚ L 143, 30. 4. 2004, s. 1).“
                        
                     
         Článok 2
   Toto rozhodnutie nadobudne účinnosť deň nasledujúci po dodaní posledného oznámenia podľa článku 103 ods. 1 dohody Spoločnému výboru EHP (3).
   Uplatňuje sa od 1. januára 2004.
   Článok 3
   Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
   
      V Bruseli 29. októbra 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 349, 25.11.2004, s. 52.
   
      (2)  Ú. v. EÚ L 143, 30.4.2004, s. 1.
   
      (3)  Neuvádzajú sa žiadne ústavné požiadavky.